Ramona Petraviča
Ramona Petraviča (dzimusi 1967. gada 25. septembrī Aucē) ir latviešu ķīmiķe, uzņēmēja, finansiste un politiķe. Bijusi Latvijas Republikas labklājības ministre un 13. Saeimas deputāte (ievēlēta no KPV LV saraksta). Šobrīd partijas "Latvija pirmajā vietā" biedre, no kuras saraksta ievēlēta 14. Saeimā. 1992. gadā pabeigusi Rīgas Tehnisko universitāti ar bioloģiski aktīvo savienojumu ķīmisko tehnoloģiju specialitāti. Pirms ievēlēšanas Saeimā bija uzņēmēja, SIA "Monēta" finanšu vadītāja.